pythainlp/thai_wikipedia_clean_20230101 huggingface dataset:
เอฟเอคัพ ฤดูกาล 2018–19 (หรือที่เรียกว่า เอฟเอแชลเลนจ์คัพ) เป็นปรากฏการณ์ที่เกิดขึ้นครั้งที่ 138 ของ เอฟเอคัพ ถ้วยหลักของการแข่งขันฟุตบอลในประเทศอังกฤษและการแข่งขันถ้วยน็อคเอาท์เก่าแก่ที่สุดในโลก. รายการนี้ได้รับการสนับสนุนจาก เอมิเรตส์, และเป็นที่รู้จักในชื่อของ เอมิเรตส์ เอฟเอ คัพ สำหรับวัตถุประสงค์ในการเป็นผู้สนับสนุน. 736 สโมสรได้ตอบตกลงเข้าร่วมการแข่งขันและจะเริ่มต้นในรอบเบื้องต้นพิเศษในวันที่ 11 สิงหาคม ค.ศ. 2018, และจะสิ้นสุดกับเกมนัดชิงชนะเลิศในวันที่ 18 พฤษภาคม ค.ศ. 2019. ทีมชนะเลิศจะได้สิทธิ์เข้าไปแข่งขัน ยูฟ่ายูโรปาลีก ฤดูกาล 2019–20 รอบแบ่งกลุ่ม.
ทีมจาก พรีเมียร์ลีก เชลซี เป็นแชมป์เก่าที่จะต้องป้องกันแชมป์.
กำหนดการมีดังนี้.
ทั้งหมดของทีมที่เข้าร่วมการแข่งขันนั้นคือทีมที่ไม่ได้เป็นสมาชิกของ พรีเมียร์ลีก หรือ อิงกลิชฟุตบอลลีก มีเข้าแข่งขันในรอบคัดเลือกเพื่อรักษาหนึ่งจาก 32 ที่ว่างใน รอบแรก. การแข่งขันรอบคัดเลือกจะเริ่มต้นกับรอบเบื้องต้นพิเศษในวันที่ 11 สิงหาคม ค.ศ. 2018. รอบคัดเลือกรอบสุดท้าย (สี่) จะถูกเล่นในช่วงสุดสัปดาห์ของวันที่ 20 ตุลาคม ค.ศ. 2018.
การจับสลากรอบแรกจะจัดขึ้นในวันที่ 22 ตุลาคม และจับสลากรอบแรกโดย เดนนิส ไวส์ และ ดิออน ดับลิน. ทั้งหมด 40 คู่รอบแรกที่จะลงเล่นในช่วงสุดสัปดาห์ของวันที่ 10 พฤศจิกายน กับ 13 เกมนัดรีเพลย์ที่จะลงเล่นในวันที่ 20 และ 21 พฤศจิกายน. 32 ทีมที่มาจากการแข่งขันรอบคัดเลือกจะได้เข้าร่วมกับ 48 ทีมที่มาจาก ลีกวัน และ ลีกทู ที่จะเข้าร่วมการแข่งขันในรอบนี้. รอบนี้ประกอบไปด้วยสามทีมที่มาจากระดับ 7, ทีมที่มีอันดับต่ำที่สุดที่อยู่ในการแข่งขัน ณ จุดนั้น: เมโตรโปลิแตน โปลิส, ฮารินกีย์ โบโร, และ ฮิตชินทาวน์.
การจับสลากรอบสองจะจัดขึ้นในวันที่ 12 พฤศจิกายน. 40 ทีมผู้ชนะของรอบแรกลงเล่นใน 20 คู่รอบสองในช่วงสุดสัปดาห์ของวันที่ 1 ธันวาคม. รอบนี้ประกอบไปด้วยห้าทีมที่มาจากระดับ 6: ไกส์ลีย์, สเลอทาวน์, เซาท์พอร์ต, สต็อคพอร์ต เคาน์ตี, และ วอกิง, ผู้ที่เป็นทีมอันดับต่ำที่สุดที่ยังอยู่ในการแข่งขัน. รอบนี้ประกอบไปด้วยคู่ที่เป็นทีมจากเวลส์ทั้งหมด, เร็กซ์แฮม ที่บ้านพบกับ นิวพอร์ต เคาน์ตี, คู่แรกในเอฟเอคัพนับตั้งแต่ปี ค.ศ. 2006.
การจับสลากรอบสามจะจัดขึ้นในวันที่ 3 ธันวาคม ค.ศ. 2018 และได้มีการยิงสัญญาณการถ่ายทอดสดทางช่อง บีบีซี วัน และ บีที สปอร์ต หลังจากรอบสองคู่สุดท้ายระหว่าง ไกส์ลีย์ และ ฟลีตวุดทาวน์. ทั้งหมด 32 คู่ในรอบสามจะจัดแข่งขันในช่วงสุดสัปดาห์ของวันที่ 4–7 มกราคม ค.ศ. 2019. ทั้งหมด 64 สโมสรจะลงเล่นในรอบสาม; 20 ผู้ชนะของรอบสอง, และ 44 ทีมจาก พรีเมียร์ลีก และ อีเอฟแอลแชมเปียนชิป จะเข้าสู่ในรอบนี้. รอบนี้จะประกอบไปด้วยหนึ่งทีมที่มาจากระดับ 6, โวกกิง, คือทีมที่มีอันดับต่ำที่สุดที่ยังอยู่ในการแข่งขัน.
การจับสลากสำหรับรอบสี่ได้จัดขึ้นเมื่อวันที่ 7 มกราคม หลังจากจบเกม วุลเวอร์แฮมป์ตัน–ลิเวอร์พูล. รอบนี้ได้ออกอากาศทางช่อง บีบีซี และดำเนินการโดย คาร์ล อิเคเม และ ร็อบบี คีน. ทั้งหมด 16 คู่ในรอบสี่จะลงเล่นในช่วงสุดสัปดาห์ของวันที่ 25–28 มกราคม ค.ศ. 2019. รอบนี้ประกอบไปด้วยหนึ่งทีมที่มาจากระดับ 5, บาร์เน็ต, อันดับต่ำที่สุดและเป็นทีมนอกลีกทีมเดียวเท่านั้นที่ยังเหลืออยู่ในการแข่งขัน.
การจับสลากสำหรับรอบห้าได้จัดขึ้นเมื่อวันที่ 28 มกราคม ค.ศ. 2019. แต่ละนัดจะลงเล่นในช่วงสุดสัปดาห์ของวันที่ 15–18 กุมภาพันธ์ ค.ศ. 2019. โดยฤดูกาลนี้, การต่อเวลาพิเศษและการดวลลูกโทษัตดสินจะแทนที่ในนัดรีเพลย์เป็นวิธีการแก้ปัญหาในกรณีที่เสมอกัน.
การจับสลากสำหรับรอบก่อนรองชนะเลิศจะจัดขึ้นในวันที่ 18 กุมภาพันธ์ ค.ศ. 2019. แต่ละนัดจะลงเล่นตั้งแต่วันที่ 16 มีนาคม ค.ศ. 2019. รอบนี้ประกอบไปด้วยสองทีมที่มาจาก ระดับ 2, มิลล์วอลล์ และ สวอนซี ซิตี้, เป็นทีมที่มีอันดับต่ำที่สุดที่ยังเหลืออยู่ในการแข่งขัน.
การจับสลากสำหรับรอบรองชนะเลิศจะจัดขึ้นในวันที่ 17 มีนาคม ค.ศ. 2019. แต่ละนัดจะลงเล่นตั้งแต่วันที่ 6 และ 7 เมษายน ค.ศ. 2019 ที่ สนามกีฬาเวมบลีย์.
รอบชิงชนะเลิศจะลงเล่นในวันที่ 18 พฤษภาคม ค.ศ. 2019 ที่ สนามกีฬาเวมบลีย์, ลอนดอน.
"ตัวหนา หมายถึงผู้เล่นและทีมที่มีสถานะอยู่ในการแข่งขัน."
แมลาเริน
แมลาเริน  เดิมเรียกว่า ทะเลสาบแมลาร์ (Malar) ในภาษาอังกฤษ เป็นทะเลสาบน้ำจืดใหญ่เป็นอันดับ 3 ของประเทศสวีเดน (รองจากทะเลสาบแวเนินและเว็ตเติน) มีพื้นที่ 1,140 ตารางกิโลเมตร มีจุดลึกสุดที่ 64 เมตร ทะเลสาบแมลาเรินมีความกว้างจากทิศตะวันออกมายังตะวันตก 120 กิโลเมตร ทะเลสาบไหลจากทิศใต้-ตะวันตก ไปยังทิศเหนือ-ตะวันออก สู่ทะเลบอลติกผ่านทางน้ำธรรมชาติบริเวณนอร์ชเตริมและเซอเดอชเตริม และไหลผ่านแถวเกาะสตัดส์ฮ็อลเมิน และไหลผ่านคลองขุดเซอเดอเท็ลเยและทางน้ำฮัมมาร์บีเลเดิน อ่าวทางทิศตะวันออกสุดของแมลาเรินอยู่ตอนกลางของสต็อกโฮล์ม เรียกว่า อ่าวริดดาร์ฟิแยร์เดิน ทะเลสาบตั้งอยู่ในภูมิภาคสเวียยาลันด์ และรายล้อมด้วยจังหวัดอุปลันด์, เซอเดอร์มันลันด์, แนร์เกอ และเว็สต์มันลันด์ เกาะที่ใหญ่ที่สุดในทะเลสาบแมลาเรินคือ เกาะเซลาเอิน พื้นที่ 91 ตารางกิโลเมตร และเกาะแฟริงเซอ พื้นที่ 79 ตารางกิโลเมตร
ทะเลสาบเมลาเรน
พายุไห่ขุย
ไห่ขุย  เป็นชื่อพายุหมุนเขตร้อนในรายชื่อชุดที่ 1 ลำดับที่ 2 ของมหาสมุทรแปซิฟิกตะวันตกฝั่งเหนือ ส่งโดยประเทศจีน ชื่อพายุในลำดับนี้แต่แรกเริ่มเคยใช้ชื่อ หลงหวาง  มาก่อน แต่ถูกถอนออกไปในฤดูกาล 2548
พายุหลงหวางนั้นอาจหมายถึง
ส่วนพายุไห่ขุยนั้นอาจหมายถึง
วิภูริศ ศิริทิพย์
วิภูริศ ศิริทิพย์ หรือ ภูมิ หรือที่รู้จักกันในนาม ภูมิ วิภูริศ เกิดเมื่อวันที่ 17 สิงหาคม พ.ศ. 2538 เป็นนักร้อง นักดนตรี นักแต่งเพลงชาวไทย แนวดนตรีอินดีโฟล์ก และนีโอโซล ในสังกัด ค่ายแรตส์เรเคิดส์
วิภูริศเกิดที่ประเทศไทย มีบิดาเป็นสถาปนิก และ มารดาเป็นนักออกแบบกราฟิก ทั้งคู่เป็นชาวไทย ต่อมาเมื่ออายุได้ 9 ปี วิภูริศได้ย้ายตามครอบครัวไปอยู่อาศัยในประเทศนิวซีแลนด์ ในเมือง ฮามิลตัน (Hamilton) ห่างจากออกแลนด์ไปทางใต้ประมาณ 1.30 ชั่วโมง เมื่ออายุได้ 15 ปี ได้เครื่องดนตรีชุดแรกคือกลองชุด ซึ่งตนมีประสงค์อยากเล่นกลองมาตั้งแต่ยังเป็นเด็ก แต่เล่นได้ 2 ปีก็เปลี่ยนมาเล่นกีตาร์แทน เพราะเมื่อเล่นกลองมักจะเสียงดังรบกวนเพื่อนบ้าน ในขณะเดียวกันก็เริ่มทำงานพาร์ตไทม์ และเริ่มงานดนตรีอยู่บ้าง พออายุ ราว 16-17 ปี เริ่มคัฟเวอร์เพลงลงยูทูบ &lt;br&gt;เมื่ออายุ 18 ปี วิภูริศได้ย้ายกลับมาอยู่ที่ประเทศไทยเพื่อศึกษาต่อระดับปริญญาตรี สาขาวิชาการผลิตภาพยนตร์ วิทยาลัยนานาชาติ มหาวิทยาลัยมหิดล และเริ่มทำเพลงจริงจังตอนอายุ 19 ปี โดยแต่งทั้งเนื้อร้องและทำนองเอง เผยแพร่ผ่านทางบริการสตรีมเพลงฟังใจ
วิภูริศเริ่มรู้จักกับอนุชา โอเจริญ ผู้ก่อตั้งค่ายแรตส์เรเคิดส์ จากนั้นได้เริ่มทำเดโม่ และมีเพลงแรกคือ "Adore" ขณะที่เขาเรียนอยู่ชั้นปี 1-2 มีอัลบัมแรกคือ "Man Child" ออกมาเมื่อปี 2560 แนวเพลงของเขาได้แก่แนวอินดีโฟล์ก นีโอโซล และออลเทอร์นาทิฟนีโอโซล ในปี พ.ศ. 2561 เพลง "Long Gone" ซึ่งเขากำกับมิวสิควิดีโอด้วยตนเองกลายเป็นที่พูดถึงในโลกอินเทอร์เน็ต ตามด้วยเพลง "Lover Boy" ซึ่งถูกเผยแพร่และเป็นที่นิยมทั้งในประเทศไทยและโดยเฉพาะในต่างประเทศ สิ่งเหล่านี้ผลักดันให้เขาเดินทางไปเล่นคอนเสิร์ตในต่างประเทศที่ไต้หวันเป็นประเทศแรก หลังจากนั้นเขาได้แสดงคอนเสิร์ตทัวร์ทวีปเอเชีย ได้แก่ ประเทศญี่ปุ่น และ ประเทศเกาหลีใต้ ตามลำดับ ในปีเดียวกันเขาได้เริ่มแสดงคอนเสิร์ตทัวร์ทวีปยุโรปและทวีปอเมริกา เริ่มต้นจากโปแลนด์, เยอรมนี, สหราชอาณาจักร, ไอร์แลนด์, ฝรั่งเศส, สวิตเซอร์แลนด์, อิตาลี, เนเธอร์แลนด์ และ เบลเยียม และปิดท้ายเวิลด์ทัวร์ที่ 4 เมืองใหญ่ในสหรัฐ ต่อมาในช่วงต้นเดือนพฤศจิกายน 2561 วิภูริศมีคอนเสิร์ตใหญ่เต็มรูปแบบครั้งแรกในไทยที่มีชื่อว่า "เวรี่ไลฟ์: บอยพาโบล แอนด์ ภูมิ วิภูริศ" ในวันเสาร์ที่ 24 พฤศจิกายน 2561
ภูมิ วิภูริศ
ทะดะโอะ อันโด
การล้อมปราสาทโอดะวาระ
การล้อมปราสาทโอดะวาระ เป็นการรวมญี่ปุ่นให้เป็นปึกแผ่นของโทโยโตมิ ฮิเดโยชิ
เมื่อฮิเดโยชิขยายอำนาจไปจนสุดทางตะวันตกของญี่ปุ่นแล้ว ก็เหลือไดเมียวที่ทรงอำนาจเพียงตระกูลเดียวหลงเหลืออยู่ นั่นคือตระกูลโฮโจในภูมิภาคคันโตทางตะวันออก แต่ทว่าตระกูลโฮโจนั้น เป็นพันธมิตรกับโทกุงาวะ อิเอยาซุ แม้จะเป็นเช่นนั้น แต่คัมปะกุฮิเดโยชิก็ยังคงยืนกรานที่จะขอความช่วยเหลือจากอิเอยาซุในการปราบปรามตระกูลโฮโจ ใน ค.ศ. 1590 คัมปะกุฮิเดโยชิได้ส่งทัพไปทางตะวันออกนำโดยอิเอยาซุเข้าปราบปรามตระกูลโฮโจ ท่ามกลางความหวาดระแวงซึ่งกันและกัน
การโจมตีปราสาทโอชิด้วยน้ำของอิชิดะ มิสึนะริ.
ทางทัพหน้าที่นำโดยอิชิดะ มิสึนะริกำลังเข้าโจมตีปราสาทโอชิที่นำทัพโดยนาริตะ นากาจิกะ และ คาอิฮิเมะ ซึ่งทั้งสองแม่ทัพโฮโจนั้นป้องกันปราสาทอย่างสุดความสามารถ อิชิดะ มิสึนะริจึงใช้แผนด้วยการพังเขื่อน ทำให้น้ำไหลทะลักเข้าท่วมปราสาท ทำให้ทหารโฮโจนั้นยากที่จะป้องกัน และทำให้กองทัพตระกูลโทโยโตมิสามารถหักตีเอาปราสาทโอดะวาระและปราสาทโอชิได้ ในที่สุด ผู้นำตระกูลโฮโจซึ่งก็คือ โฮโจ อุจิมาซะ ทำการเซ็บปุกุสิ้นชีพ
https://wiki.samurai-archives.com/index.php?title=Siege_of_Odawara
โอตะ (แก้ความกำกวม)
โอเบอร์อัมเมอร์เกา
โอเบอร์อัมเมอร์เกา  เป็นเทศบาลในอำเภอการ์มิช-พาร์เทินเคียร์เชินของรัฐบาวาเรีย ประเทศเยอรมนี โอเบอร์อัมเมอร์เกาเป็นเมืองขนาดเล็กบริเวณพรมแดนติดกับประเทศออสเตรีย ของขึ้นชื่อของที่นี่คืองานแกะสลักไม้ เมืองนี้ยังเป็นที่ตั้งของโรงเรียนเนโทซึ่งเป็นสถาบันการศึกษาทางทหารขององค์การสนธิสัญญาแอตแลนติกเหนือ และยังเคยเป็นที่ตั้งของค่ายทหารและโรงเรียนทหารสหรัฐ ซึ่งจัดตั้งขึ้นหลังสงครามโลกครั้งที่สอง
การแสดงประจำปีของเมืองแห่งนี้ก็มีชื่อเสียงไปทั่วยุโรป ทุก ๆ ปีชาวเมืองกว่า 2,000 คนจะร่วมกันแสดงฉากพระทรมานของพระเยซู นับเป็นการแสดงฉากพระทรมานที่มีผู้เข้าร่วมแสดงมากที่สุดในโลก การแสดงนี้ทำติดต่อกันมาแล้วมากกว่า 380 ปี ดึงดูดผู้คนเรือนหมื่นมาชมการแสดงยังเมืองเล็กๆแห่งนี้ในทุกปี
โชนเกา
โชนเกา  เป็นเมืองชนบทในรัฐบาวาเรีย ประเทศเยอรมนี เมืองนี้ตั้งอยู่บนแม่น้ำเล็ช ระหว่างเมืองลันทซ์แบร์คอัมเล็ชกับเมืองฟึสเซิน
ปลากระป๋อง
ปลามีความเป็นกรดต่ำซึ่งเป็นระดับที่จุลินทรีย์สามารถแพร่กระจายได้ ดังนั้นอาหารที่มีความเป็นกรดต่ำ (มีค่า pH มากกว่า 4.6) จะต้องผ่านกระบวนการสเตอริไลส์ภายใต้ความร้อนสูง (116-130 องศาเซลเซียส) เพื่อป้องกันการขยายพันธ์ของจุลินทรีย์และแบคทีเรียที่ทำให้อาหารเน่าเสียได้
นีกอลา อาแปร์ ผู้ได้ชื่อว่าเป็นบิดาแห่งอาหารกระป๋องในปี ค.ศ.1795 โดยเขาได้เริ่มการทดลองนำปลาลงไปขวดโหลและนำโหลไปต้มในน้ำเดือดในช่วงปีแรกของสงครามนโปเลียนทางรัฐบาลฝรั่งเศสได้เสนอเงินรางวัล 12,000 ฟรังก์ให้กับผู้ที่สามารถคิดค้นวิธีการเก็บอาหารให้อยู่ได้นานๆ เพื่อใช้เป็นเสบียงอาหารให้แก่ทหารในช่วงสงคราม และเขานำผลงานของตนไปลงประกวดและชนะรางวัลได้ในปี 1810 แต่ยังไม่มีใครทราบถึงสาเหตุที่อาหารกระป๋องนั้นไม่เน่าเสียซึ่งเป็นช่วง 50 ปีก่อนที่หลุยส์ ปาสเตอร์จะเข้ามามีบทบาทในวงการจุลชีววิทยาแต่อย่างไรก็ตาม บรรจุภัณฑ์ที่เป็นแก้วนั้นยากต่อการขนส่งเข้าไปในสนามรบ แต่ต่อมาไม่นาน นักประดิษฐ์ชาวอังกฤษที่ชื่อ ปีเตอร์ ดูรันด์ ได้คิดค้นวิธีการของเขาเองโดยการพัฒนากระป๋องโลหะที่สามารถนำอาหารมาบรรจุและผนึกปิดฝาได้ขึ้นมาซึ่งได้ถูกนำมาใช้จนในปัจจุบันนี้
การบรรจุกระป๋องถูกใช้ในสก็อตเลนด์ในช่วงทศวรรษ 1830 เพื่อให้ปลาคงความสดได้ก่อนที่นำไปขาย และในช่วงปี 1840 ปลาแซลมอนได้ถูกนำมาทำเป็นปลากระป๋องในรัฐเมนและรัฐนิวบรันสวิก ต้นกำเนิดหลักของการทำปลาแซลมอนกระป๋องในทางการค้าเริ่มขึ้นในรัฐแคลิฟอร์เนียและในภาคตะวันตกเฉียงเหนือของสหรัฐอเมริกาโดยเฉพาะในบริเวณแม่น้ำโคลัมเบีย
ชนิดของปลาที่นิยมนำมาทำเป็นปลากระป๋อง.
ปลาแซลมอน.
ก่อนที่จะมีการบรรจุกระป๋อง ปลาแซลมอนจะถูกนำมาหมักเกลือเพื่อเก็บรักษาปลาไว้ ในช่วงต้นศตวรรษที่ 19 ชาวรัสเซียได้นำปลาแซลมอนเค็มที่จับได้ในอลาสก้าไปขายที่เซนต์ ปีเตอร์สเบิร์ก ต่อมาไม่นาน บริษัทนอร์ทเวสท์เฟอร์ได้เริ่มขายปลาแซลมอนเค็มจากแม่น้ำโคลัมเบียโดยได้รวมกับบริษัทอ่าวฮัดสันและนำไปวางขายในออสเตรเลีย,ฮาวาย,จีน,ญี่ปุ่นและภาคตะวันออกของสหรัฐ ต่อมาโรงงานที่เคยผลิตปลาแซลมอนเค็มบางแห่งก็เปลี่ยนมาผลิตปลาแซลมอนกระป๋องแทน
ปลาซาร์ดีน.
ปลาซาร์ดีนสามารถนำมาบรรจุกระป๋องได้หลายวิธี โดยจะนำปลาไปล้างให้สะอาด หัวและหางของมันจะถูกตัดออกแล้วนำไปทำให้สุกด้วยการนำไปทอดหรือนึ่งไอน้ำและนำไปบรรจุพร้อมกับน้ำมันมะกอก น้ำมันเมล็ดดอกทานตะวันหรือน้ำมันถั่วเหลืองหรือไม่ก็ซอสมะเขือเทศ ซอสพริกหรือซอสมัสตาร์ด
ปลาทูน่า.
ปลาทูน่ากระป๋องมักจะนำบรรจุพร้อมกับน้ำมันพืช น้ำเกลือหรือซอสต่าง ๆ โดยที่ปลาที่นิยมนำมาทำจะเป็นปลาทูน่าครีบเหลืองหรือปลาโอลายที่จับกันในที่ๆห่างไกลจากโรงงานที่ผลิตซึ่งถ้าเก็บรักษาปลาก่อนที่จะนำมาผลิตได้ไม่ดีก็จะทำให้ปลาเสียคุณภาพไปได้ กระบวนการผลิตจะนำปลาไปล้าง นำเครื่องในออก คัดแยกเนื้อและปิดบรรจุกระป๋อง โดยเนื้อที่มีสีเข้มจะถูกไปทำเป็นอาหารของเจ้านาย การนำกระป๋องที่บรรจุปลาไปผ่านความร้อนจะสามารถฆ่าเชื้อโรคต่าง ๆ ได้แต่ไม่สามารถทำลายสารฮิสตามีนที่สร้างกลิ่นหืนแบบฉบับของปลาทูน่ากระป๋องได้
มาตรฐานนานาชาติได้ระบุระดับสารฮิสตามีนไว้อยู่ที่ 200 มิลลิกรัมต่อกิโลกรัม ระดับของโอเมก้า 3 ที่พบมักจะมีหลายระดับด้วยกันซึ่งเป็นผลจากขั้นตอนการผลิตที่ทำลายกรดไขมันโอเมก้า 3 ในเนื้อปลา
ปลาอื่นๆ.
โดยปลาชนิดอื่น ๆ ที่นิยมนำมาทำให้เป็นปลากระป๋องด้วยเช่นกัน มีทั้ง ปลาแม็คเคอเรล ปลาแฮร์ริ่ง ปลาค็อด เป็นต้น
ตระกูลโทะโยะโตะมิ
อู๋เหล่ย
ดาราจักรชนิดลูกสะบ้า
ดาราจักรชนิดลูกสะบ้า  เป็นประเภทของกาแลคซีกลางระหว่างดาราจักรชนิดรีและดาราจักรชนิดก้นหอยในรูปแบบการจัดประเภทของดาราจักร มีแผ่นขนาดใหญ่อยู่ตรงกลาง แต่ไม่มีแขนเป็นรูปร่างคล้ายดาราจักรชนิดก้นหอย ดาราจักรชนิดลูกสะบ้าเป็นดาราจักรชนิดแผ่น ที่มีการสูญเสียหรือสูญเสียมวลสารระหว่างดาวฤกษ์และมีการก่อตัวของดาวฤกษ์น้อยมาก อย่างไรก็ตามก็ยังมีฝุ่นเป็นจำนวนมากในแผ่นของดาราจักรชนิดนี้
วิทยาธร
วิทยาธร  หรือ พิทยาธร เป็นอมนุษย์พวกหนึ่งตามคติศาสนาแบบอินเดีย มีฐานะตํ่ากว่าเทวดา มีฤทธิ์เหาะได้ ชาวฮินดูเชื่อว่าเป็นมนุษย์ครึ่งเทพ ทำหน้าที่รับใช้พระศิวะที่ภูเขาหิมาลัย
โจว ฉีฉี
โจว ฉีฉี  เป็นนักแสดงสาวชาวจีน มีผลงานเด่นจากการรับบท กงลู่ ใน มหาบุรุษพลิกแผ่นดิน, และบท มู่ หรงเยว่ ใน ครูซ่าส์ท้าศิษย์แสบ
Incisive Great Teacher
หวัง โอว
หวัง โอว  เป็นนักแสดง และนางแบบสาวชาวจีน
ซึ่งมีชื่อภาษาอังกฤษที่คนทั่วไปรู้จักคือ แองเจล หวัง หรือ แองเจิ้ล หวัง  เธอมีผลงานเด่นด้านการแสดงจากการรับบท โจว เสียวหมั่น ใน งักฮุย แม่ทัพพิทักษ์แผ่นดิน และบท ฉิน ป่านหรัว ใน มหาบุรุษพลิกแผ่นดิน
พายุคีโรกี
คีโรกี  เป็นชื่อพายุหมุนเขตร้อนในรายชื่อชุดที่ 1 ลำดับที่ 3 ของมหาสมุทรแปซิฟิกตะวันตกฝั่งเหนือ ส่งโดยประเทศเกาหลีเหนือ
พายุคีโรกีนั้นอาจหมายถึง
พายุยุนยาง
ยุนยาง (, ; ) เป็นชื่อพายุหมุนเขตร้อนในรายชื่อชุดที่ 1 ลำดับที่ 4 ของมหาสมุทรแปซิฟิกตะวันตกฝั่งเหนือ ส่งโดยฮ่องกง ชื่อพายุในลำดับนี้แต่แรกเริ่มเคยใช้ชื่อ ไคตั๊ก (, ; ชื่อท่าอากาศยานเดิมของฮ่องกง) มาก่อน แต่ถูกถอนออกไปในฤดูกาล 2560
พายุไคตั๊กนั้นอาจหมายถึง
ส่วนชื่อยุนยางนั้น ในปัจจุบันยังไม่เคยถูกนำมาใช้เป็นชื่อพายุ
พายุโคอินุ
โคอินุ  เป็นชื่อพายุหมุนเขตร้อนในรายชื่อชุดที่ 1 ลำดับที่ 5 ของมหาสมุทรแปซิฟิกตะวันตกฝั่งเหนือ ส่งโดยประเทศญี่ปุ่น ชื่อพายุในลำดับนี้แต่แรกเริ่มเคยใช้ชื่อ เท็มบิง  มาก่อน แต่ถูกถอนออกไปในฤดูกาล 2560
พายุเท็มบิงนั้นอาจหมายถึง
ส่วนชื่อโคอินุนั้น ในปัจจุบันยังไม่เคยถูกนำมาใช้เป็นชื่อพายุ
พายุบอละเวน
บอละเวน (; ชื่อที่ราบสูงในประเทศลาว) เป็นชื่อพายุหมุนเขตร้อนในรายชื่อชุดที่ 1 ลำดับที่ 6 ของมหาสมุทรแปซิฟิกตะวันตกฝั่งเหนือ ส่งโดยประเทศลาว
พายุบอละเวนนั้นอาจหมายถึง
หวังเฉิน อีเสียน
หวังเฉิน อีเสียน  เป็นนักแสดง และนางแบบสาวชาวจีน
พายุซันปา
ซันปา  เป็นชื่อพายุหมุนเขตร้อนในรายชื่อชุดที่ 1 ลำดับที่ 7 ของมหาสมุทรแปซิฟิกตะวันตกฝั่งเหนือ ส่งโดยมาเก๊า ชื่อพายุในลำดับนี้แต่แรกเริ่มเคยใช้ชื่อ เจินจู  มาก่อน แต่ถูกถอนออกไปในฤดูกาล 2549
พายุเจินจูนั้นอาจหมายถึง
ส่วนพายุซันปานั้นอาจหมายถึง
พายุเจอลาวัต
เจอลาวัต (มาเลเซีย: ; ) เป็นชื่อพายุหมุนเขตร้อนในรายชื่อชุดที่ 1 ลำดับที่ 8 ของมหาสมุทรแปซิฟิกตะวันตกฝั่งเหนือ ส่งโดยประเทศมาเลเซีย
พายุเจอลาวัตนั้นอาจหมายถึง
พายุเอวิเนียร์
เอวิเนียร์ (; ชื่อเทพเจ้าแห่งพายุในภาษาชุก) เป็นชื่อพายุหมุนเขตร้อนในรายชื่อชุดที่ 1 ลำดับที่ 9 ของมหาสมุทรแปซิฟิกตะวันตกฝั่งเหนือ ส่งโดยประเทศไมโครนีเซีย
พายุเอวิเนียร์นั้นอาจหมายถึง
พายุมาลิกซี
มาลิกซี  เป็นชื่อพายุหมุนเขตร้อนในรายชื่อชุดที่ 1 ลำดับที่ 10 ของมหาสมุทรแปซิฟิกตะวันตกฝั่งเหนือ ส่งโดยประเทศฟิลิปปินส์ ชื่อพายุในลำดับนี้แต่แรกเริ่มเคยใช้ชื่อ บีลิส  มาก่อน แต่ถูกถอนออกไปในฤดูกาล 2549
พายุบีลิสนั้นอาจหมายถึง
ส่วนพายุมาลิกซีนั้นอาจหมายถึง
พายุแคมี
แคมี  เป็นชื่อพายุหมุนเขตร้อนในรายชื่อชุดที่ 1 ลำดับที่ 11 ของมหาสมุทรแปซิฟิกตะวันตกฝั่งเหนือ ส่งโดยประเทศเกาหลีใต้
พายุแคมีนั้นอาจหมายถึง
พายุพระพิรุณ
พระพิรุณ  เป็นชื่อพายุหมุนเขตร้อนในรายชื่อชุดที่ 1 ลำดับที่ 12 ของมหาสมุทรแปซิฟิกตะวันตกฝั่งเหนือ ส่งโดยประเทศไทย
พายุพระพิรุณนั้นอาจหมายถึง
ลือชัย รุดดิษฐ์
พลเรือเอก ลือชัย รุดดิษฐ์ เป็นทหารเรือและนักการเมืองชาวไทย อดีตผู้บัญชาการทหารเรือและสมาชิกวุฒิสภาไทย อดีตสมาชิกคณะรักษาความสงบแห่งชาตินายทหารราชองครักษ์และนายทหารราชองครักษ์พิเศษ
พลเรือเอกลือชัย เป็นบุตรของนายบุญช่วย กับ นางบุญล้อม รุดดิษฐ์ มีพี่น้อง 6 คน โดยมีพี่ชายคือ พลเอก กัมปนาท รุดดิษฐ์ องคมนตรี
พลเรือเอกลือชัย สำเร็จการศึกษาจากโรงเรียนราชวินิตบางแก้ว ในพระบรมราชูปถัมภ์ โรงเรียนเตรียมทหาร รุ่นที่ 18 ปริญญาวิศวกรรมศาสตรบัณฑิต สาขาวิศวกรรมไฟฟ้า โรงเรียนนายเรือ รุ่นที่ 75
พลเรือเอกลือชัย เคยดำรงตำแหน่งรองเจ้ากรมยุทธการทหารเรือ ผู้บัญชาการกองเรือทุ่นระเบิด กองเรือยุทธการ ผู้อำนวยการศูนย์ศึกษายุทธศาสตร์ทหารเรือ กรมยุทธศึกษาทหารเรือ ผู้บัญชาการหน่วยบัญชาการต่อสู้อากาศยานและรักษาฝั่ง เจ้ากรมยุทธการทหารเรือ ผู้บัญชาการโรงเรียนนายเรือ เสนาธิการทหารเรือ และประธานกรรมการบริหารโครงการจัดหาเรือดำน้ำ ต่อมาในปี พ.ศ. 2560 ได้รับการแต่งตั้งเป็นรองผู้บัญชาการทหารเรือ รวมทั้งเป็นสมาชิกสภานิติบัญญัติแห่งชาติ
พลเรือเอก ลือชัย รุดดิษฐ์ เป็นกรรมการในคณะกรรมการบริหารสถานการณ์ฉุกเฉิน ตาม มาตรา​ 6​ พระราชกำหนดในสถานการณ์​ฉุกเฉิน​ พ.ศ.​ 2548​ ตามการประกาศสถานการณ์ฉุกเฉินในทุกเขตท้องที่ทั่วราชอาณาจักร​ในวันที่​ 26​ มีนาคม พ.ศ.​ 2563
ผู้บัญชาการศูนย์บัญชาการแก้ไขปัญหาการทำประมงผิดกฎหมายคนสุดท้ายหัวหน้าศูนย์ปฏิบัติการแก้ไขสถานการณ์ฉุกเฉินด้านความมั่นคง กองทัพเรือ ในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กรรมการในคณะกรรมการฝ่ายโครงการและกิจกรรมเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พุทธศักราช 2562 กรรมการในคณะกรรมการสถาบันเทคโนโลยีป้องกันประเทศ ประธานคณะอนุกรรมการฝ่ายจัดขบวนพระยุหยาตราทางชลมารค กรรมการในคณะอำนวยการจัดงานพระราชพิธีบรมราชาภิเษก
พลเรือเอกลือชัย รุดดิษฐ์
ฟาโรห์ติยิว
ฟุตบอลในประเทศโครเอเชีย
ฟุตบอลในประเทศโครเอเชีย เรียกว่า"โนโกเมต" ("nogomet") เป็นกีฬาที่ได้รับความนิยมในประเทศและนำโดยสหพันธ์ฟุตบอลโครเอเชีย มีการเล่นในสี่ส่วนอย่างเป็นทางการ ได้แก่ ลีกในประเทศประกอบด้วยสามระดับลำดับชั้น และทีมชาติเดี่ยวซึ่งเป็นตัวแทนของรัฐประเทศ
สโมสรฟุตบอลในประเทศโครเอเชียสโมสรแรกได้รับการก่อตั้งขึ้นก่อนสงครามโลกครั้งที่หนึ่ง และมีส่วนร่วมในโครงสร้างลีกยูโกสลาเวียหลังจากประเทศโครเอเชียกลายเป็นส่วนหนึ่งของยูโกสลาเวียหลังสงคราม ตั้งแต่ปี ค.ศ. 1940 ถึง ค.ศ. 1944 มีการแข่งนัดกระชับมิตรสิบเก้าแมตช์โดยทีมชาติโครเอเชียซึ่งเป็นตัวแทนของรัฐหุ่นเชิดยุคสงครามโลกครั้งที่สองของบาโนวีนาแห่งโครเอเชียและรัฐเอกราชโครเอเชีย ครั้นหลังสงคราม ส่วนใหญ่ของสโมสรยูโกสลาเวียที่โดดเด่น รวมทั้งสโมสรในโครเอเชีย ได้ถูกลบล้างและแทนที่ด้วยข้างใหม่โดยระบอบคอมมิวนิสต์ของจอมพลตีโต
ปัจจุบัน สโมสรฟุตบอลในโครเอเชียได้รับการครองตำแหน่งโดยไฮจ์ดุกสปลิทและดีนาโมซาเกร็บ นับตั้งแต่เป็นเอกราช ประเทศนี้ได้สร้างสายของผู้เล่นที่สร้างผลงานได้ดีในหลายลีกที่ได้รับการยกย่องมากที่สุดในยุโรป รวมถึงพาทีมชาติขึ้นสู่อันดับสามในฟุตบอลโลก 1998 และรอบชิงชนะเลิศในฟุตบอลโลก 2018
การปกครองกีฬาฟุตบอลในโครเอเชียขึ้นกับสหพันธ์ฟุตบอลโครเอเชีย ซึ่งทำการดูแลองค์กรของ:
หมายเหตุ: การแข่งขันดังกล่าวมีไว้สำหรับผู้ชายหากไม่ได้ระบุไว้อย่างชัดเจน ส่วนฟุตบอลหญิงนั้นมีอยู่ แต่ไม่ค่อยได้รับการพัฒนาหรือเป็นที่นิยม
เจาะคอริง
เจาะคอริ่ง คือ วิธีการเจาะรูพื้นผิววัสดุรูปแบบ หนึ่งทางวิศวกรรม เป็นลักษณะการเจาะรูกลมที่มี แกนทรงกระบอก นั่นคือเนื้อวัสดุที่ถูกเจาะออก มีความเหมือนกับการใช้ โฮลซอ เนื้อวัสดุเป็นแท่ง ที่ถูกเจาะออกด้วยกระบอกเจาะที่เห็นจากรูป
การคอริ่งใช้ดอกเจาะ หรือกระบอกเจาะที่คล้ายท่อโลหะ เรียกว่า กระบอกคอริ่ง(ชื่อเรียกตามท้องตลาด) วิธีคอริ่งใช้กับการเจาะคอนกรีต ที่เรียกทั่วๆไปว่า การคอริ่ง หรือ เจาะคอนกรีตด้วยหัวเพชร ซึ่งการเจาะแบบนี้ต้องใช้น้ำหล่อ ขณะเจาะตลอดเวลา(เป็นประเภทการเจาะเปียก) สำหรับเจาะวัสดุแข็งล้วน masonry (ที่เกิดจากการบดอัด เช่น อิฐ ) ใช้หัวเจาะแบบคาร์ไบด์ ได้เช่นกันด้
การคอริ่งนั้น เคยพบหลักฐานการถูกใช้ที่ อียิปต์โบราณ คิดค้นเมื่อในก่อนปีศริสศักราช 3000 คอริ่งมีใช้สำหรับงานหลายสาขา ขึ้นอยู่กับสถานที่การใช้งานที่ต้องการเก็บตัวอย่าง หรือเจาะรู (เครื่องมือที่ใช้คอริ่ง มักใช้ในการเก็บแท่งตัวอย่าง ของเนื้อวัสดุ และใช้รูที่ถูกเจาะร้อยอุปกรณ์) หรือการเจาะที่ต้องการความรวดเร็ว ลดผลกระทบพื้นผิวใกล้เคียง และเสียเนื้อวัสดุน้อยตามต้องการมากที่สุดตามมาตรฐานขนาดของกระบอกเจาะ นี่คือเหตุผลที่การคอริ่งนั้น ถูกนำไปใช้ร่วมกับงานอุตสาหกรรมก่อสร้าง ใช้ในการเจาะรูเดินท่อ เจาะรูระบายน้ำ และรูขนาดต่างๆไปจนถึงขนาดใหญ่ในงานคอนกรีต และหิน
คอริ่ง มีใช้บ่อยในงานเหมืองแร่ ที่อาจมีการเจาะในระดับความยาวหลายร้อย ถึง หลายพันพันฟุต แท่งตัวอย่างจากการคอริ่งทางธรณีจะประกอบด้วยแร่ธาตุ และจุดต่างๆที่ต้องนำมาวิเคราะห์ ข้อมูลสำคัญเหล่านี้ทำให้บรรดาบริษัทเหมืองแร่ ใช้ตัดสินใจ ในการสำรวจเหมืองที่จะเริ่มขุดเจาะ หรือทิ้งพื้นที่ตรงนั้นเพื่อหาพื้นที่ใหม่
ก่อนที่จะเริ่มต้นสงครามโลกครั้งที่สอง, Branner Newsom,วิศวกรจากแคร์ลิฟอร์เนีย,สร้างเครื่องเจาะคอริ่งขนาดใหญ่ เส้นผ่าศูนย์หลางถึง 16ฟุต ตามความยาวของเครื่องเจาะเหมือง. เครื่องแบบนี้นำมาใช้ได้ไม่นานก่อนที่เครื่องคอริ่งที่มีเทคโนโลยีสมัยใหม่เข้ามาแทนที่   เนื่องจากเทคโนโลยีการเจาะแบบทันสมัยช่วยให้สามารถขุดเจาะได้ตามมาตรฐานโดยใช้ต้นทุนที่ถูกกว่ามาก
การเจาะคอริ่ง อาจใช้พลังงานมาจากหลายแบบได้ เช่น ไฟฟ้า,นิวเมติกส์,ไฮดรอลิค(ทั้งหมดนั่นต้องการแหล่งกำเนิดพลังงาน อย่างเช่น เครื่องปั่นไฟ).
เสรีนิยมอนุรักษ์
เสรีนิยมอนุรักษ์เป็นเสรีนิยมแบบหนึ่ง ซึ่งรวมค่านิยมแบบเสรีนิยมและนโยบายที่มีจุดยืนแบบอนุรักษนิยม หรือเป็นตัวแทนของฝ่ายขวาของขบวนการเสรีนิยม เป็นเสรีนิยมคลาสสิกที่มีความเป็นเชิงบวก (positive) และมูลวิวัติน้อยกว่า พรรคการเมืองเสรีนิยมอนุรักษ์มีแนวโน้มรวมนโยบายตลาดเสรีนิยมและจุดยืนประเพณีนิยมมากกว่าในปัญหาสังคมและศีลธรรม อนุรักษนิยมใหม่ยังมีการระบุว่าเป็นอุดมการณ์โดยสัมพันธ์เทียบเคียงหรือคู่กับเสรีนิยมอนุรักษ์ และมีความคล้ายกันอยู่ระหว่างเสรีนิยมอนุรักษ์และเสรีนิยมชาตินิยม
อนุรักษนิยมทางวัฒนธรรม
วัฒนธรรมอนุรักษ์นิยม เป็นการอธิบายเกี่ยวกับการรักษามรดกของชาติ หรือการเผยแพร่วัฒนธรรมที่ถูกกำหนดไว้ในเขตแดนของชาติวัฒนธรรมอนุรักษ์นิยมเกี่ยวข้องกับวัฒนธรรมที่ถูกติดมากับภาษาเช่น ภาษาอาหรับ หรือ ภาษาไอซ์แลนด์&lt;/noinclude&gt;
รายชื่อประเทศเรียงตามอุณหภูมิเฉลี่ยตลอดปี
ด้านล่างนี้เป็น รายชื่อประเทศเรียงตามอุณหภูมิเฉลี่ยต่อปี ตั้งแต่ปี ค.ศ. 1961– ค.ศ. 1990
บรืลเชอเทรัสเซอ
บรืลเชอเทรัสเซอ หรือ เทอเรซของบรืล  เป็นหมู่สถาปัตยกรรมเก่าแก่กลางเมืองเดรสเดิน ประเทศเยอรมนี และได้รับสมญาว่าเป็น "ระเบียงแห่งยุโรป" (Balcony of Europe) ระเบียงทางเดินแห่งนี้มีความยาวราว 500 เมตร ตั้งอยู่บนชายฝั่งริมแม่น้ำเอ็ลเบอ ตั้งอยู่ค่อนไปทางเหนือจากจัตุรัสน็อยมาคท์ (จัตุรัสตลาดใหม่) กับโบสถ์แม่พระเดรสเดิน ถือเป็นจุดพักผ่อนหย่อนใจกลางเมืองของชาวเมืองและนักท่องเที่ยว จากระเบียงแห่งนี้สามารถมองเห็นอาคารเก่าแก่และมีสถาปัตยกรรมที่งดงามมากมาย ทัศนียภาพของระเบียงนี้แทบไม่เปลี่ยนไปตลอดร้อยปีที่ผ่านมา
สะพานเอากุสตุส
สะพานเอากุสตุส  เป็นสะพานในเมืองเดรสเดิน ประเทศเยอรมนี ก่อสร้างขึ้นระหว่างปีค.ศ. 1907 ถึง 1910 เพื่อใช้ข้ามแม่น้ำเอ็ลเบอ ซึ่งก่อนหน้านั้นก็เคยมีสะพานตั้งอยู่ในที่เดียวกันซึ่งมีมาตั้งแต่ศตวรรษที่ 12 ต่อมาในสมัยฟรีดริช เอากุสตุสที่ 1 แห่งซัคเซิน (พระเจ้าออกัสตัสที่ 2 แห่งโปแลนด์) พระองค์โปรดให้สร้างสะพานขึ้นใหม่เป็นสะพานหินทราย ซึ่งสร้างเสร็จในปีค.ศ. 1731 ก่อนที่จะมีการขยายสะพานให้กว้างขึ้นมาเป็นแบบในปัจจุบันเพื่อรองรับการสัญจรที่เพิ่มมากขึ้นและรองรับรถรางไฟฟ้า
เซ็มเพอร์โอเพอร์
เซ็มเพอร์โอเพอร์ (, "โรงมหรสพเซ็มเพอร์") หรือ ชตาทโอเพอร์เดรสเดิน ( "โรงมหรสพรัฐ เดรสเดิน") เป็นโรงมหรสพของวงออร์เคสตราแห่งรัฐซัคเซิน ตั้งอยู่ริมแม่น้ำเอ็ลเบอใจกลางเมืองเดรสเดิน อาคารหลังแรกสร้างขึ้นโดยสถาปนิกชื่อว่า ก็อทฟรีท เซ็มเพอร์ (Gottfried Semper) ใน ค.ศ. 1841 ด้วยสถาปัตยกรรมผสมผสานระหว่างเรอแนซ็องส์-บารอกตอนต้น และใช้เสาแบบคอรินเทียนของกรีก มันถูกยกย่องว่าเป็นโรงมหรสพที่งดงามที่สุดแห่งหนึ่งของยุโรป อย่างไรก็ตาม อาคารหลังแรกถูกเพลิงไหม้จนย่อยยับจากเหตุลุกฮือใน ค.ศ. 1869
เบอเซินดอร์เฟอร์
เบอเซินดอร์เฟอร์  เป็นผู้ผลิตเปียโนสัญชาติออสเตรีย ซึ่งตั้งแต่ปี 2008 เป็นต้นมาได้กลายเป็นบริษัทในเครือยามาฮ่า เปียโนส่วนมากของเบอเซินดอร์เฟอร์แตกต่างจากเปียโนยี่ห้ออื่นๆตรงที่ว่า เปียโนของเบอเซินดอร์เฟอร์มักจะมีคีย์อยู่ 92 หรือ 97 คีย์ ในขณะที่มาตรฐานของเปียโนทั่วไปอยู่ที่ 88 คีย์
เบอเซินดอร์เฟอร์เป็นหนึ่งในผู้ผลิตเปียโนที่เก่าแก่ที่สุดในโลก ก่อตั้งในปี ค.ศ. 1828 โดย อีคนัซ เบอเซินดอร์เฟอร์ (Ignaz Bösendorfer) และได้รับพระราชทานตราตั้งเป็นผู้ผลิตเปียโนสำหรับจักรพรรดิออสเตรีย เปียโนรุ่นเรือธงของเบอเซินดอร์เฟอร์คือโมเดล 290 หรือที่เรียกว่า Imperial Bösendorfer ซึ่งเป็นแกรนด์เปียโนที่มีความยาวถึง 2.9 เมตรและมีคีย์อยู่ถึง 97 คีย์ มันครองตำแหน่งแกรนด์เปียโนที่มีคีย์มากที่สุดในโลกถึงกว่า 9 ทศวรรษ
รายชื่อประเทศเรียงตามอุณหภูมิเฉลี่ยต่อปี
อนุรักษ์เสรีนิยม
วัฒนธรรมอนุรักษ์นิยม
แร็ปมอนสเตอร์
กองทัพอากาศทหารบกสหรัฐ
กองทัพอากาศทหารบกสหรัฐ (, ย่อ: USAAF) เป็นหน่วยสมรภูมิทางอากาศของสหรัฐอเมริกาในช่วงสงครามโลกครั้งที่สอง ซึ่งยกฐานะขึ้นมาจากกองบินอากาศทหารบกสหรัฐ (United States Army Air Corps) เมื่อวันที่ 20 มิถุนายน ค.ศ. 1941 อันเป็นผลสืบเนื่องมาจากการที่สหรัฐได้ประกาศสงครามต่อไรช์เยอรมันในสองเดือนก่อนหน้า
แม้ USAAF จะมีสถานะเทียบเท่ากองทัพอากาศ แต่บุคลากรของ USAAF ยังถือว่าสังกัดกองทัพบก องค์กรนี้ถูกแยกออกจากกองทัพบกโดยผลของรัฐบัญญัติความมั่นคงแห่งชาติ ค.ศ. 1947 (National Security Act of 1947) ซึ่งได้กำหนดให้ยกฐานะ USAAF ขึ้นเป็นเหล่าทัพใหม่ในวันที่ 18 กันยายน ค.ศ. 1947 กลายเป็นกองทัพอากาศสหรัฐในปัจจุบัน ถือเป็นหนึ่งในห้าเหล่าทัพของกองทัพสหรัฐ
โช ซากูราอิ
รายชื่อตัวแทนประเทศลาวในงานประกวดความงามระดับนานาชาติ
รายชื่อตัวแทนประเทศลาวในงานประกวดความงามระดับนานาชาติ (ลาว: ລາຍຊື່ຕົວແທນປະເທດລາວໃນງານປະກວດຄວາມງາມລະດັບນານາຊາດ) มิสยูนิเวิร์ส, มิสเวิลด์, มิสอินเตอร์เนชันแนล, มิสแกรนด์อินเตอร์เนชันแนล, และมิสซูปราเนชันแนล
พายุมารีอา
ในแอ่งแอตแลนติก ชื่อพายุ มารีอา  อาจหมายถึง
ขื่อ "มารีอา" ในแอ่งนี้ถูกถอนในฤดูกาล 2560 เนื่องจากสร้างความเสียหายอย่างมหาศาลและก่อให้เกิดการสูญเสียชีวิต โดยจะถูกแทนด้วยชื่อ "มาร์โก" ในฤดูกาล 2566
ส่วนในแอ่งแปซิฟิกตะวันตก มาเรีย  เป็นชื่อในรายชื่อพายุหมุนเขตร้อนในชุดที่ 1 ของมหาสมุทรแปซิฟิกตะวันตกเฉียงเหนือ ส่งโดยสหรัฐ คำว่า "มาเรีย" เป็นชื่อผู้หญิงชาวชามอร์โร โดยอาจหมายถึง
พายุเซินติญ
เซินติญ (; ชื่อเทพเจ้าประจำทิวเขาบาหวี่ในประเทศเวียดนาม) เป็นชื่อพายุหมุนเขตร้อนในรายชื่อชุดที่ 1 ลำดับที่ 14 ของมหาสมุทรแปซิฟิกตะวันตกฝั่งเหนือ ส่งโดยประเทศเวียดนาม ชื่อพายุในลำดับนี้แต่แรกเริ่มเคยใช้ชื่อ ซาวมาย  มาก่อน แต่ถูกถอนออกไปในฤดูกาล 2549
พายุซาวมายนั้นอาจหมายถึง
ส่วนพายุเซินติญนั้นอาจหมายถึง
พายุอ็อมปึล